19/11/2012 | Administración LocalMunicipal
Santiago de Compostela
Oficina da Cidade Histórica e Rehabilitación
Bases reguladoras e convocatoria de axudas para a rehabilitación de edificios e vivendas da área de rehabilitación integral do polígono de Vista Alegre, fase 6.ª

A Xunta de Goberno Local, na sesión que tivo lugar o día 25 de outubro de 2012 acordou a aprobación e a publicación das bases reguladoras e a convocatoria de axudas para a rehabilitación de edificios e vivendas da área de rehabilitación integral do polígono de Vista Alegre, fase 6.ª, cuxo contido íntegro é o seguinte: BASES REGULADORAS E CONVOCATORIA DE AXUDAS PARA A REHABILITACIÓN DE EDIFICIOS E VIVENDAS DA ÁREA DE REHABILITACIÓN INTEGRAL DO POLÍGONO DE VISTA ALEGRE CORRESPONDENTES Á 6.ª FASE 1. Obxecto. Estas bases teñen por obxecto regular a concesión das axudas destinadas a financiar os gastos que derivan das actuacións de rehabilitación dos edificios e vivendas situadas no ámbito da área de rehabilitación integral do polígono de Vista Alegre, con cargo á fase 6.ª dos convenio asinado polo Concello para tal obxecto, no marco do Plan estatal de vivenda e rehabilitación 2009-2012. A convocatoria realízase ao abeiro do prescrito pola disposición adicional cuarta da Ordenanza xeral reguladora das axudas á rehabilitación de edificios e vivendas nas áreas de rehabilitación integral (Boletín Oficial da Provincia n.º 293, de sábado 23 de decembro de 2006). En atención á natureza das subvencións, o procedemento de concesión será o de concorrencia non competitiva, de acordo co previsto polo artigo 19.2 da Lei 9/2007, do 13 de xuño, de subvencións de Galicia.2. Persoas beneficiarias. Poderán ser beneficiarias as persoas físicas promotoras das actuacións de rehabilitación, na súa condición de propietarias, arrendatarias ou titulares dalgún dereito de uso sobre algunha vivenda situada na área de rehabilitación integral do polígono de Vista Alegre, delimitada por acordo ca Consellería de Vivenda, do 17 de abril de 2006.3. Tipos de axudas. As axudas consisten en subvencións a fondo perdido do custo das actuacións de rehabilitación, polo importe que máis adiante se determina, e préstamo convido cuxa contía máxima será a diferencia entre o orzamento protexido das actuacións e das subvencións concedidas para tales actuacións, tal como dispón o artigo 48.5 do Real decreto 2066/2008, do 12 de decembro, polo que se regula o Plan estatal de vivenda e rehabilitación 2009-2012.4. Requisitos.1. Realizar algunha das actuacións de rehabilitación ás que se refire o artigo 8.º da Ordenanza xeral reguladora das axudas a rehabilitación, no prazo que se sinale na cualificación provisional de rehabilitación.2. Non ter obtido axudas para o mesmo tipo de obras ao abeiro dos plans estatais ou autonómicos de vivenda durante os dez anos anteriores á solicitude destas subvencións.3. Os inmobles deberán de reunir as condicións indicadas no artigo 3.º da Ordenanza xeral reguladora das axudas á rehabilitación e as actuacións de rehabilitación deberán suxeitarse ás condicións impostas polos seus artigos 4.º e 5.º. 5. Criterios obxectivos de concesión das subvencións.1. Terán preferencia as solicitudes de subvención destinadas a obras de rehabilitación dos elementos comúns dos edificios sobre as dos elementos privativos, e de entre as primeiras serán preferentes as destinadas á instalación de ascensores. Na súa consecuencia: a) Non se admitirán solicitudes de subvencións para rehabilitación de elementos comúns ou de vivendas de edificios que carezan de ascensor, sen que previa ou simultaneamente non se acometan as obras precisas para a súa instalación. b) O orzamento protexido aplicarase, en primeiro lugar, á instalación de ascensor. O sobrante do orzamento protexido destinarase á rehabilitación dos elementos comúns do edificio e á rehabilitación das vivendas, por esta orde. c) Non se concederán subvencións para rehabilitación de vivendas ás persoas solicitantes que non contribúan ao pago das obras de rehabilitación dos elementos comúns dos edificios nos que se encontren as vivendas, sen mediar causa legal.2. Se o orzamento establecido para estas subvencións non fose suficiente para o pago de todas as solicitudes, aplicarase o criterio de prioridade da orde de entrada dos proxectos técnicos das obras dos edificios, incluídos os que se presentaron na anterior convocatoria, que se acollerán ás axudas no rexistro xeral do Concello, e a continuación tomarase o criterio de orde de entrada das solicitudes coa integridade dos requisitos e da documentación esixida para cada caso, pola base 9. Non se admitirán solicitudes de axudas unha vez que o presidente da comunidade comunique o inicio das obras do edificio, consonte o disposto no artigo 23.º. b da Ordenanza xeral de rehabilitación.3. Se as anualidades previstas nos convenios non foran suficientes para dar cobertura ás subvencións solicitadas, a atribución das subvencións a cada ano farase segundo o criterio de prioridade establecido no punto anterior.6. Actuacións subvencionables. Son subvencionables as obras que teñan por obxecto dotar aos inmobles de accesos adecuados para as persoas con discapacidade ou mobilidade reducida, protección fronte a incendios, adecuadas condicións de ornato e salubridade, estanquidade fronte a chuvia, seguranza estrutural, adecuados sistemas de evacuación de auga de chuvia e saneamento, sistemas de aforro enerxético, adecuados servizos sanitarios e cociñas, correcto funcionamento de instalacións eléctricas, de fontanería, de sistemas de calefacción, de extracción de fumes e, en xeral, todas aquelas encamiñadas a mellorar as condicións de habitabilidade das vivendas e de seguridade estrutural, accesibilidade e funcionalidade dos edificios.7. Orzamento protexido.1. O orzamento protexido será custo real das actuacións de rehabilitación determinado pola suma do prezo total do contrato de execución das obras, os honorarios facultativos de proxecto e dirección, as cotas do imposto sobre o valor engadido, do imposto sobre construccións instalacións e obras, da taxa por licencia urbanística e da taxa por ocupación da vía pública satisfeitas por razón das actuacións.2. O orzamento protexido en ningún caso poderá exceder de 20.000 € por vivenda, nin ser inferior a 1.000 € por vivenda, con independencia de que as obras de rehabilitación se realicen nos elementos comúns dos edificios ou nos espazos privativos das vivendas.8. Contía das subvencións.1. A contía das subvencións é a porcentaxe do orzamento protexido que resulte de multiplicar 40 polos coeficientes Kf, Kd e Kt, aos que se refire o artigo 12.º da Ordenanza xeral de axudas á rehabilitación de edificios e vivendas. Os valores dos coeficientes Kd e Kt serán os que figuran no citado artigo. Os valores do coeficiente Kf serán os seguintes: Ingresos familiares ata 2,5 veces o IPREM: 1,1. Ingresos familiares ata 4,5 veces o IPREM: 1. Ingresos familiares ata 6,5 veces o IPREM: 0,8. Ingresos familiares superiores a 6, 5 veces o IPREM: 0,6.3. Para o cálculo das subvencións, entenderase por ingresos familiares os referidos á unidade familiar definida segundo o artigo 82.1 da Lei 35/2006, do 28 de novembro, do imposto sobre a renda das persoas físicas e de modificación parcial das leis dos impostos sobre sociedades, sobre a renda de non residentes e sobre o patrimonio. e determinados do xeito previsto polo artigo 4 do Real decreto 2066/2008, multiplicados polos coeficientes ponderadores en función do número de membros da unidade familiar seguintes: Familias dun membro: 0,90. Familias de dous membros: 0,80. Familias de tres membros: 0,75. Familias de catro ou máis membros: 0,70. Se algún membro da unidade familiar tivese a condición de discapacitado, nas condicións establecidas polo imposto sobre a renda das persoas físicas, o coeficiente corrector aplicable será o seguinte ao que lle correspondese polo número de membros da familia.9. Solicitudes.1. As solicitudes presentaranse en modelo normalizado no rexistro xeral do Concello, nalgún dos seus rexistros auxiliares ou por calquera dos medios previstos no artigo 38.4 da Lei 30/1992, de réxime xurídico das administracións públicas e do procedemento administrativo común.2. Nas solicitudes indicaranse as datas previstas de inicio e finalización das obras. Así mesmo, farase constar se se solicita o préstamo convido sen subsidiación de xuros, ao que se refiren os artigos 48.5 do Real decreto 2066/2008 e 44.º do Decreto 402/2009, e a súa contía.3. Nos supostos de sociedades de gananciais ou parellas de feito inscritas nalgún rexistro público, nas solicitudes, ademais dos datos persoais do solicitante, deberá facerse constar os datos do ou da cónxuxe ou parella que fose cotitular do dereito de propiedade, usufruto ou arrendamento. No resto dos supostos de cotitularidade da vivenda, a persoa solicitante deberá ser a que resida habitual e permanentemente nela, autorizada polo resto das cotitulares. Cando a vivenda estivese desocupada, as persoas cotitulares designarán á solicitante de común acordo entre elas. En ningún caso se admitirá máis dunha solicitude de subvención por vivenda.4. Os documentos que se deben achegar son os seguintes: 1. Para as actuacións de rehabilitación de elementos comúns dos edificios, o presidente ou representante da comunidade de propietarios presentará a seguinte documentación: a) Documento no que se exprese o uso singularizado de cada unha das vivendas rehabilitadas ou resultantes da rehabilitación e as cotas de reparto no custo das obras, determinadas consonte ao disposto polo artigo 13.º da Ordenanza xeral reguladora das axudas á rehabilitación. b) Certificación da acta da reunión da xunta de propietarios na que se acordou a realización das obras, a aceptación do orzamento das mesmas e das cotas de reparto entre os propietarios, que figura no documento ao que se refire o apartado anterior. De non existir xunta de propietarios constituída, deberá presentarse acordo asinado por todos os propietarios co mesmo contido. c) Proxecto técnico das obras, redactado por técnico competente. Cando as obras a realizar tivesen a condición de obras menores, o proxecto poderá substituírse por unha memoria valorada na que figure a descrición das obras a realizar e o seu orzamento distribuído, cando menos, por capítulos. d) Cando o importe do orzamento protexible das obras exceda de 50.000 €, ou de 18.000 € no suposto de servizos de asistencia técnica, deberán presentarse como mínimo tres orzamentos, de data anterior á contratación das obras ou servizos, salvo que o gasto se realizase con anterioridade á solicitude. No caso de que non se optase pola oferta económica máis vantaxosa, deberá xustificarse razoadamente, por escrito, a elección realizada.2. Documentación particular a presentar por cada propietario promotor de obras en elementos comúns ou nos espazos privativos das vivendas: a) Solicitude individual de subvención para rehabilitación, formulada en impreso oficial normalizado. b) Fotocopia compulsada do documento identificativo do solicitante. c) Copia ou fotocopia compulsada do título de propiedade, do título de dereito de uso ou do contrato de arrendamento. Se as obras son promovidas polo inquilino, deberá presentar autorización do propietario para a súa realización, cando sexa legalmente esixible. d) De ser o caso, documentación técnica referida á vivenda, nas condicións indicadas no parágrafo c) do apartado anterior. e) Certificado municipal de residencia na vivenda obxecto das obras de rehabilitación, ou autorización á Oficina da Cidade Histórica e Rehabilitación (OCIHR) para a súa obtención. Se a vivenda estivese baldeira, compromiso por escrito de destinala a residencia habitual e permanente, propia ou cedida en réxime de aluguer, no prazo máximo de seis meses desde o remate das obras. f) Copia ou fotocopia compulsada dos certificados de rendas emitidos pola Axencia Estatal da Administración Tributaria de todos os membros da unidade familiar do imposto sobre a renda das persoas físicas, correspondente ao período impositivo inmediatamente anterior ao momento da solicitude de subvención, unha vez vencido o prazo para presentar a declaración do dito imposto. No suposto dos emigrantes, a xustificación dos ingresos familiares efectuarase mediante certificados de rendas emitidos pola Axencia Estatal da Administración Tributaria, ou da administración equivalente no país onde presten os seus servizos, e, de ser o caso, traducida a algún dos idiomas oficiais da Comunidade Autónoma. Se os ingresos estiveran denominados noutras moedas, o seu contravalor en € calcularase aplicando o derradeiro tipo de cambio do ano no que se produciran tales ingresos. Cando non se poidan acreditar os ingresos mediante os documentos referidos nos apartados anteriores, deberá presentarse unha declaración responsable da contía dos ingresos percibidos e da súa procedencia. O Concello poderá esixir a documentación que considere oportuna en cada caso para acreditar a veracidade de tal declaración. g) fotocopia compulsada do libro de familia. h) Declaración responsable de que dedicará a vivenda a residencia habitual e permanente polo prazo mínimo de 5 anos, desde o remate das obras ou, de ser o caso, desde a firma do contrato de arrendamento. i) Nos casos de cotitularidade da vivenda, autorización para realizar as obras e solicitar as axudas asinada por todos os cotitulares. j) Declaración do conxunto de todas as subvencións solicitadas ou concedidas, para as actuacións obxecto da solicitude, polas administracións públicas ou doutros entes públicos. k) Declaración responsable de non ter obtido axudas para a rehabilitación da vivenda obxecto das axudas que se solicitan, ao abeiro de plans estatais ou autonómicos de vivenda, durante os dez anos anteriores á solicitude. l) Para os efectos de obter as axudas será necesario que previamente se xustifique polas persoas interesadas que non se atopan incursas nas prohibicións para a obtención da condición de beneficiaria sinaladas nos apartados 2.º e 3.º do artigo 10 da Lei 9/2007, do 13 de xuño, de subvencións de Galicia. Tal xustificación poderá realizarse mediante testemuña xudicial ou certificación administrativa e, no seu defecto, mediante declaración responsable outorgada perante unha autoridade administrativa ou notario público. Esta documentación terá que ser presentada de novo, previamente ao pago da axuda, no caso de non manter a vixencia ou de facerse de forma puntual a través de testemuño xudicial ou declaración responsable outorgada perante unha autoridade administrativa ou notario público. m) Certificados de atoparse ó corrente no cumprimento das obrigas tributarias (Xunta de Galicia e AEAT) e fronte á Seguridade Social. n) Outros documentos que, se é o caso, o Concello considere necesarios para ditar resolución.10. Prazo de presentación das solicitudes. O prazo de presentación de solicitudes ata o esgotamento do crédito orzamentario e como máximo dun mes, a contar desde o día seguinte ó da publicación desta convocatoria no Boletín Oficial da Provincia da Coruña.11. Procedemento de tramitación das subvencións.1. O procedemento de tramitación será o previsto nos artigos 19.º a 27.º da Ordenanza xeral reguladora das axudas á rehabilitación de edificios e vivendas e no Anexo I do convenio de colaboración entre o Concello e o Instituto Galego da Vivenda e Solo, para a tramitación dos expedientes de rehabilitación e financiamento dos gastos de mantemento das oficinas municipais de rehabilitación-portelos únicos de información e xestión do Plan de vivenda e rehabilitación 2009-2012 e doutras actuacións das políticas de vivenda, asinado o día 24 de abril de 2012.2. Nos acordos de aprobación inicial das subvencións, ademais do previsto no parágrafo segundo do artigo 19.º da referida Ordenanza, farase constar o convenio e a anualidade do mesmo á que se imputa a subvención.3. O órgano encargado de tramitar os expedientes é a OCIHR. A Xunta de Goberno Local é o órgano competente para a resolución das subvencións, previa a concesión das cualificacións provisionais e definitivas de rehabilitación, por parte do órgano competente da Xunta de Galicia. Os acordos da Xunta de Goberno Local de concesión ou denegación das subvencións poñen fin á vía administrativa.4. As cualificacións provisionais e definitivas de rehabilitación expedidas polo órgano competente da Comunidade Autónoma, así como as autorizacións para obter o financiamento convido solicitado ou, de ser o caso, as resolucións polas que se denegan, remitiranse aos interesados pola OCIHR.5. O prazo máximo para resolver e notificar a resolución de concesión da subvención é de catro meses contados a partir da comunicación á OCIHR do remate das obras. Transcorrido estre prazo sen que se notificase a resolución, os interesados están lexitimados para entender desestimada por silenzo administrativo a solicitude de subvención.6. O prazo para executar as obras virá determinado na cualificación provisional. En todo caso, as obras deberán de rematar antes do 1 de novembro da anualidade á que se impute a axuda. O incumprimento deste prazo poderá determinar a perda da subvención solicitada.12. Prazo para a xustificación do remate das obras e do gasto.1. A xustificación do remate das obras e do seu custo deberá presentarse no prazo de un mes desde o remate destas.2. A efectiva execución das obras e o seu custo terá que acreditarse mediante presentación, en orixinal ou fotocopia compulsada, de facturas emitidas pola empresa contratada para o efecto, coa sinatura do técnico competente se a natureza dos traballos así o esixise, así como os seus correspondentes xustificantes de pagamento.3. As facturas reunirán en todo caso os seguintes requisitos: nome, razón social, enderezo e DNI ou CIF de quen emite a factura, IVE desagregado, nome, enderezo, DNI ou CIF do pagador e forma de pago. Deberá quedar claramente descrito o producto vendido ou o servizo prestado.4. Os pagos deberán acreditarse a través de transferencia bancaria, certificación bancaria ou extracto de pago, nos que queden claramente identificados o receptor e o emisor do pago. Non se admitirán os pagos en efectivo.13. Denegación e revogación das subvencións. Serán causas de denegación ou revogación das subvencións, ademais da de non reunir as condicións indicadas nas bases 2, 4, 5 e 6, as seguintes: 1. A comisión de infraccións urbanísticas graves ou moi graves nas obras de rehabilitación subvencionadas.2. O incumprimento dos prazos para a execución das obras ou para a xustificación dos gastos.3. A incorrecta execución das obras de rehabilitación apreciada polos técnicos da Oficina de rehabilitación.4. O impedimento ou obstrucción grave, por parte do promotor ou o contratista, á supervisión das obras por parte dos técnicos da Oficina de rehabilitación.5. Non destinar a vivenda rehabilitada a residencia habitual e permanente polo prazo mínimo de cinco anos.14. Pago das subvencións.1. O pago realizarase pola contía que resulte de aplicar o disposto na base 8 ao custo final efectivamente xustificado das actividades subvencionadas.2. Con carácter previo ao pago das subvencións, as persoas beneficiarias deberán presentar certificado de estar ao corrente dos pagos da Seguridade Social, Facenda (Axencia Estatal da Administración Tributaria e Xunta de Galicia) e Concello.15. Compatibilidade e incompatibilidade.1. As subvencións son compatibles con calquera outra, pública ou privada, que se puider conceder para a mesma finalidade, salvo as previstas polo programa RENOVE, regulado polo capítulo IV do título II, do Real decreto 2066/2008 e no capítulo VI do título II do Decreto 402/2009.2. En ningún caso as subvencións concorrentes con cargo aos orzamentos das administracións públicas financiadoras poderán exceder do 100% do custo do orzamento protexido das obras, de conformidade co disposto polo artigo 17.º.3 da Lei 9/2007, de subvencións de Galicia.16. Crédito orzamentario e contía.1. A presente convocatoria ten carácter de tramitación anticipada de gasto.2. A contía do crédito orzamentario de cada ano será a correspondente ás achegas do Ministerio de Fomento e do Instituto Galego de Vivenda e Solo para rehabilitación de edificios e vivendas que figuran na fase 6.ª dos convenios para a rehabilitación do polígono de Vista Alegre. Esta subvención impútase na aplicación orzamentaria do Concello de Santiago 130.159.00.780.00. As contías máximas das citadas achegas por anualidades, segundo figura no convenio, son as seguintes: Anualidade 2013: 192.000,00 €. Anualidade 2014: 288.000,00 €. Anualidade 2015: 480.000,00 €. Os compromisos de gasto plurianuais quedan sometidos á condición suspensiva de existencia de crédito adecuado e suficiente nos respectivos orzamentos de imputación.2. Non poderán outorgarse subvencións por contías superiores ás previstas no punto anterior, salvo que se cumpran as condicións previstas polo artigo 31.2 da Lei de 9/2007, de subvencións de Galicia.17. Tratamento de datos de carácter persoal. Os datos das persoa solicitantes serán incorporados aos ficheiros municipais, cuxa finalidade é a instrucción do procedemento para a concesión das subvencións reguladas por estas bases, a práctica das publicacións, comunicacións e notificacións de obrigado cumprimento, o seguimento e comprobación das actividades subvencionadas e demais actuacións previstas na normativa legal para a conclusión do proceso de subvencións, polo que a súa achega é obrigatoria. Os ditos datos serán tratados e protexidos de acordo co previsto na Lei 30/1992, do 26 de novembro, de réxime xurídico das administracións públicas e do procedemento administrativo común e na Lei 15/1999, do 13 de decembro, de protección de datos de carácter persoal, sendo responsable do seu tratamento a Oficina da Cidade Histórica e Rehabilitación do Concello de Santiago de Compostela, ante a cal se poderán exercer os dereitos de acceso, rectificación, cancelación e oposición. De conformidade co disposto polo artigo 14.1. ñ) da Lei 9/2007 de subvencións de Galicia, infórmase aos interesados da existencia do Rexistro Público de Subvencións.18. Normativa de aplicación. No non previsto nestas bases, será de aplicación a Lei 9/2007, do 13 de xuño, de subvencións de Galicia; a Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento, nos seus preceptos básicos; o Real decreto 2066/2008, do 12 de decembro, polo que se regula o Plan estatal de vivenda e rehabilitación 2009-2012; o Decreto 402/2009, do 22 de outubro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 2066/2008, do 12 de decembro, para o período 2009-2012; a Lei 8/2012, do 29 de xuño, de vivenda de Galicia, e a Ordenanza xeral reguladora da axudas á rehabilitación de edificios e vivendas nas áreas de rehabilitación integral, aprobadas polo pleno do Concello en sesión celebrada o día 28 de setembro de 2006. Santiago de Compostela, 31 de outubro de 2012. Asdo.: María Pardo Valdés Concelleira delegada de urbanismo, vivenda, rehabilitación e casco histórico AXUDAS Á REHABILITACIÓN NOS EDIFICIOS E VIVENDAS DA ÁREA DE REHABILITACIÓN INTEGRAL DE VISTA ALEGRE DOCUMENTACIÓN PRESENTADA Don/dona _________________________________, con DNI n.º _________________, presento a seguinte documentación para incluírme na convocatoria de axudas á rehabilitación de edificios e vivendas na área de rehabilitación integral de Vista Alegre, publicada, xunto coas bases, no BOP da Coruña n.º ___, ___, __ de ____________ de 2012 (marcar cun X onde corresponda): Son propietario/a promotor/a de obras en elementos comúns ou nos espazos privativos das vivendas:  a) Solicitude individual de subvención para rehabilitación, formulada en impreso oficial normalizado.  b) Fotocopia compulsada do documento identificativo do solicitante.  c) Copia ou fotocopia compulsada do título de propiedade, do título de dereito de uso ou do contrato de arrendamento. Se as obras son promovidas polo inquilino, deberá presentar autorización do propietario para a súa realización, cando sexa legalmente esixible.  d) proxecto técnico das obras da vivenda, redactado por técnico competente.  e) Certificado municipal de residencia na vivenda obxecto das obras de rehabilitación, ou autorización á Oficina da Cidade Histórica e Rehabilitación (OCiHR) para a súa obtención. Se a vivenda estivese baldeira, compromiso por escrito de destinala a residencia habitual e permanente, propia ou cedida en réxime de aluguer, no prazo máximo de seis meses desde o remate das obras.  f) Copia ou fotocopia compulsada da declaración conxunta ou das declaracións individuais de todos os membros da unidade familiar do imposto sobre a renda das persoas físicas, correspondente ao período impositivo inmediatamente anterior ao momento da solicitude de subvención, unha vez vencido o prazo para presentar a declaración do dito imposto. Se non se fixo a declaración da renda, deberá presentarse certificación da administración de Facenda na que figuren as rendas percibidas no período impositivo indicado no parágrafo anterior e, de ser o caso, fotocopia compulsada do libro de familia. Cando non se poidan acreditar os ingresos mediante os documentos referidos nos apartados anteriores, deberá presentarse unha declaración responsable da contía dos ingresos percibidos e da súa procedencia. O Concello poderá esixir a documentación que considere oportuna en cada caso para acreditar a veracidade de tal declaración. No suposto dos emigrantes, a xustificación dos ingresos familiares efectuarase mediante copia ou fotocopia compulsada da declaración do imposto sobre a renda das persoas físicas presentada en España, ou da similar presentada no país onde presten os seus servizos, autenticada pola agregadoría laboral correspondente ou delegación consular de España e, de ser o caso, traducida a algún dos idiomas oficiais da Comunidade Autónoma. Se os ingresos estiveran denominados noutras moedas, o seu contravalor en € calcularase aplicando o derradeiro tipo de cambio do ano no que se produciran tales ingresos.  g) Fotocopia compulsada do libro de familia.  h) Declaración responsable de que dedicará a vivenda a residencia habitual e permanente polo prazo mínimo de 5 anos, desde o remate das obras ou, de ser o caso, desde a firma do contrato de arrendamento.  i) Nos casos de cotitularidade da vivenda, autorización para realizar as obras e solicitar as axudas asinada por todos os cotitulares.  j) Declaración do conxunto de todas as subvencións solicitadas ou concedidas, para as actuacións obxecto da solicitude, polas administracións públicas ou doutros entes públicos.  k) Declaración responsable de non ter obtido axudas para a rehabilitación da vivenda obxecto das axudas que se solicitan, ao abeiro de plans estatais ou autonómicos de vivenda, durante os dez anos anteriores á solicitude.  l) Para os efectos de obter as axudas será necesario que previamente se xustifique polas persoas interesadas que non se atopan incursas nas prohibicións para a obtención da condición de beneficiaria sinaladas nos apartados 2.º e 3.º do artigo 10 da Lei 9/2007, do 13 de xuño, de subvencións de Galicia. Tal xustificación poderá realizarse mediante testemuña xudicial ou certificación administrativa e, no seu defecto, mediante declaración responsable outorgada perante unha autoridade administrativa ou notario público. Esta documentación terá que ser presentada de novo, previamente ao pago da axuda, no caso de non manter a vixencia ou de facerse de forma puntual a través de testemuño xudicial ou declaración responsable outorgada perante unha autoridade administrativa ou notario público.  m) Certificados de atoparse ó corrente no cumprimento das obrigas tributarias (Xunta de Galicia e AEAT) e fronte á Seguridade Social. Represento á comunidade de propietarios:  a) Documento no que se exprese o uso singularizado de cada unha das vivendas rehabilitadas ou resultantes da rehabilitación e as cotas de reparto no custo das obras, determinadas consonte ao disposto polo artigo 13.º da Ordenanza xeral reguladora das axudas á rehabilitación.  b) Certificación da acta da reunión da xunta de propietarios na que se acordou a realización das obras, a aceptación do orzamento das mesmas e das cotas de reparto entre os propietarios, que figura no documento ao que se refire o apartado anterior. De non existir xunta de propietarios constituída, deberá presentarse acordo asinado por todos os propietarios co mesmo contido.  c) Proxecto técnico das obras, redactado por técnico competente.  d) Cando o importe do orzamento protexible das obras exceda de 50.000 €, ou de 18.000 € no suposto de servizos, deberán presentarse como mínimo tres orzamentos, de data anterior á contratación das obras ou servizos, salvo que o gasto se realizase con anterioridade á solicitude. No caso de que non se optase pola oferta económica máis vantaxosa, deberá xustificarse razoadamente, por escrito, a elección realizada Santiago de Compostela, __ de _________________ de 2012. O/a solicitante Asdo.:_____________________________ AXUDAS Á REHABILITACIÓN DOS EDIFICIOS E VIVENDAS DA ÁREA DO POLÍGONO DE VISTA ALEGRE SOLICITUDE OFICIAL DE AXUDA DATOS DO SOLICITANTE EXPÓN: Que en calidade de. da vivenda situada/o en: N.º. Piso. Letra. Que desexa acollerse ás axudas previstas para a rehabilitación de edificios e vivendas da área de rehabilitación integral de Vista Alegre, en Santiago de Compostela, para as actuacións que de seguido se sinalan: Que a vivenda reúne as características, en relación co seu uso actual e futuro. SOLICITA Que lle sexan concedidas as axudas indicadas de conformidade co previsto nas bases das axudas á rehabilitación dos edificios e vivendas da área de rehabilitación integral do polígono de Vista Alegre de Santiago de Compostela, publicadas no BOP da Coruña n.º., do. de. de 2012. Santiago de Compostela,. de. de 2012. (Sinatura do/da solicitante) EXCMO. SR. ALCALDE-PRESIDENTE DO CONCELLO DE SANTIAGO DE COMPOSTELA PROGRAMA DE AXUDAS Á REHABILITACIÓN DOS EDIFICIOS E VIVENDAS DE VISTA ALEGRE USO ACTUAL DA VIVENDA DATOS DO SOLICITANTE Marque cun X a opción que corresponda.  RESIDO NO ENDEREZO DE REFERENCIA E AUTORIZO a Oficina de Cidade Histórica e Rehabilitación do Concello de Santiago de Compostela a obter o meu certificado municipal de residencia.  ALUGAREI ESTA VIVENDA A TERCEIRAS PERSOAS PARA QUE CONSTITÚA O SEU DOMICILIO HABITUAL unha vez realizada a obras na vivenda da miña propiedade sita en: NÚMERO: PISO: LETRA: Ó abeiro do Programa de axudas á rehabilitación de edificios e vivendas da Cidade Histórica de Santiago de Compostela, que me sexa concedida polo Concello de Santiago de Compostela, con carácter definitivo, a subvención para a súa financiación, no prazo de seis meses, alomenos durante 5 años tras o remate das obras de rehabilitación segundo establece o artigo 46.1. d) RD 2066/2008, do 12 de decembro, polo que se regula o Plan estatal de vivenda e rehabilitación 2009-2012. Santiago de Compostela, __ de _________________ de 2012. PROGRAMA DE AXUDAS Á REHABILITACIÓN DOS EDIFICIOS E VIVENDAS DE VISTA ALEGRE DECLARACIÓN RESPONSABLE DE DESTINO DA VIVENDA DATOS DO SOLICITANTE DECLARO BAIXO A MIÑA RESPONSABILIDADE: Que unha vez realizada a obra na vivenda da miña propiedade sita en: NÚMERO: PISO: LETRA: Ó abeiro do Programa de axudas á rehabilitación de edificios e vivendas da Cidade Histórica de Santiago de Compostela, que me sexa concedida polo Concello de Santiago de Compostela, con carácter definitivo, a subvención para a súa financiación, no prazo de seis meses,  DESTINAREI ESTA VIVENDA Ó MEU DOMICILIO HABITUAL E PERMANENTE.  ALUGAREI ESTA VIVENDA A TERCEIRAS PERSOAS PARA QUE CONSTITÚA O SEU DOMICILIO HABITUAL. Alomenos durante 5 años tras o remate das obras de rehabilitación segundo establece o artigo 46.1. d) RD 2066/2008, do 12 de decembro, polo que se regula o Plan estatal de vivenda e rehabilitación 2009-2012. Marque cun X a opción que corresponda. Santiago de Compostela, AXUDAS Á REHABILITACIÓN NOS EDIFICIOS E VIVENDAS DA ÁREA DE REHABILITACIÓN INTEGRAL DE VISTA ALEGRE DOCUMENTACIÓN PRESENTADA D./Dna., con DNI n.º. e domicilio na rúa de., como propietario/a da vivenda sita na rúa., de Santiago de Compostela, AUTORIZO A D./Dna., con DNI n.º. e domicilio na rúa., de. A REALIZAR AS OBRAS E A SOLICITAR Ó CONCELLO DE SANTIAGO DE COMPOSTELA AS AXUDAS Á REHABILITACIÓN DA VIVENDA. Santiago de Compostela,. de. de. Asdo.: Sinatura da persoa que autoriza AXUDAS Á REHABILITACIÓN NOS EDIFICIOS E VIVENDAS DA ÁREA DE REHABILITACIÓN INTEGRAL DE VISTA ALEGRE DOCUMENTACIÓN PRESENTADA AXUDAS Á REHABILITACIÓN NOS EDIFICIOS E VIVENDAS DA ÁREA DE REHABILITACIÓN INTEGRAL DE VISTA ALEGRE DOCUMENTACIÓN PRESENTADA D./Dna., con DNI n.º e domicilio na rúa., de., como propietario/a da vivenda sita na rúa., de Santiago de Compostela, DECLARO, baixo a miña responsabilidade que: Que non obtifen axudas para a rehabilitación da vivenda obxecto destas axudas que solicito ao abeiro de plans estatais ou autonómicos de vivenda, durante os 10 anos anteriores á solicitude, segundo establece o artigo 2. f) do RD 2066/2008, do 12 de decembro, polo que se regula o Plan estatal de vivenda e rehabilitación 2009-2012. Santiago de Compostela,. de. de. Asdo.: AXUDAS Á REHABILITACIÓN NOS EDIFICIOS E VIVENDAS DA ÁREA DE REHABILITACIÓN INTEGRAL DE VISTA ALEGRE DOCUMENTACIÓN PRESENTADA D./Dna., con DNI n.º e domicilio na rúa., de., como propietario/a da vivenda sita na rúa., de Santiago de Compostela, DECLARO, baixo a miña responsabilidade que: Non non me atopo nas prohibicións para a obtención da condición de beneficiaria sinaladas nos apartados 2.º e 3.º do artigo 10 da Lei 9/2007, do 13 de xuño, de subvencións de Galicia. No poderán obter a condición de beneficiario ou entidade colaboradora das subvencións reguladas na presente Lei as persoas ou entidades nas que concorra algunha das circunstancias seguintes, salvo que pola natureza da subvención se exceptúe pola súa normativa reguladora: a) Ser condenadas mediante sentenza firme á pena da perda da posibilidade de obter subvencións ou axudas públicas. b) Solicitar a declaración de concurso, ser declarados insolventes en calquera procedemento, acharse declarados en concurso, estar suxeitos a intervención xudicial ou ser inhabilitados conforme a Lei concursal sen que concluía o período de inhabilitación fixado na sentenza de calificación do concurso. c) Dar lugar, por causa da que foran declarados culpables, á resolución firme de calquera contrato celebrado coa administración. d) Estar incursa a persoa física, os administradores das sociedades mercantís ou aqueles que ostenten a representación legal de outras persoas xurídicas nalgún dos supostos de incompatibilidades que estableza a normativa vixente. e) Non acharse ao corrente no cumprimento das obrigas tributarias ou fronte á Seguridade Social ou ter pendente de pago algunha outra débeda coa Administración pública da Comunidade Autónoma nos termos que regulamentariamente se determinen. f) Ter a residencia fiscal nun país ou territorio calificado regulamentariamente como paraíso fiscal. g) Non acharse ao corrente de pago de obrigas por reintegro de subvenciones nos termos que regulamentariamente se determine. h) Haber sido sancionado mediante resolución firme coa perda da posibilidade de obter subvenciones segundo a presente Lei ou la Lei xeral tributaria. Non poderán acceder á condición de beneficiarios as agrupacións previstas no segundo parágrafo do apartado 3 do artigo 8 da presente Lei cando concorra algunha das prohibicións anteriores en calquera dos seus membros. En ningún caso poderán obter a condición de beneficiario ou entidade colaboradora das subvencións reguladas na presente Lei as asociacións incursas nas causas de prohibición previstas nos apartados 5 e 6 do artigo 4 da Lei orgánica 1/2002, de 22 de marzo, reguladora do dereito de asociación. E, para que conste ante o órgano competente, asino esta declaración no lugar e data abaixo indicado. Santiago de Compostela,. de. de. Asdo.:.